ai4bharat/Pralekha huggingface dataset:
نوجوانوں کے امور اور کھیل کود کی وزارت
بھارتی ہاکی ٹیموں کی تربیت جاری ہے؛کیپٹنس کوچ جلد ہی مکمل مومینٹم پر پہنچنے کے بارے میں پُر امید
ہندوستان کی مردوں اور خواتین کی ہاکی ٹیموں نے بنگلورو میں نیتا جی سبھاش سدرن سینٹر میں اپنی تربیت پھر سے شروع کردی ہے۔ یہ تربیت کورونا وائرس کی وجہ سے نافذ ملک گیر لاک ڈاؤن کی وجہ سے رک گئی تھی۔کھلاڑیوں کو امید ہے کہ وہ جلد ہی اپنی بہترین فارم میں لوٹ آئیں گے اور وہ اس سینٹر میں اپنائے گئے تحفظاتی اقدام سے بھی مطمئن ہیں۔
کیپٹن من پریت سنگھ سمیت چھ کھلاڑی آرام کرنے کے بعد کیمپ پہنچنے پر کووڈ سے متاثر پائے گئے تھے، انہیں تمام قسم کی امداد فراہم کی گئی تھی اوراسپورٹس اتھارٹی آف انڈیا سینٹر میں ان کی مناسب دیکھ بھال کی گئی تھی اور انہیں پینل والے اسپتال میں رکھا گیا تھا اور اب وہ تربیت حاصل کررہے ہیں۔ کیپٹن من پریت سنگھ نے کہا کہ جب میں تربیت کے لئے واپس آیا تو میں کوروناٹیسٹ میں پازیٹیو پایاگیا تھا۔ ہم نے کھیلنے کے لئے آہستہ آہستہ طریقہ کار اپنانا شروع کئے۔کوچوں نے ایک پلان تیار کیا ، تاکہ ہم مکمل صلاحیت کے ساتھ آہستہ آہستہ کھیلنے کے لئے لاٹ آئیں اور اب مجھے بہت خوشی ہوئی ہے کہ میں دوبارہ پریکٹس کے لئے واپس آ گیا ہوں۔ اس وباء کو مزید پھیلنے سے روکنے کے لئے ایس اے آئی سینٹر میں احتیاطی اقدامات کئے گئے ہیں، جہاں ایتھلیٹس کا اپنے قرنطینہ مرحلے کے دوران پہنچنے پر ٹیسٹ کیاجاتا ہے۔
ہندوستانی مردوں کی ٹیم کے ہیڈ کوچ گراہم ریڈ نے بتایا کہ فی الحال صلاحیت پر مبنی تربیت پر زور دیا گیا ہے اور کھلاڑیوں کی بنیادی صلاحیتوں پر توجہ دی جارہی ہے، جس میں سماجی دوری کے ساتھ چھوٹے گروپوں میں تربیت لینے کی اجازت دی گئی ہے۔انہوں نے مزید کہا کہ مختلف ڈسپلینکے لئے ایس اے آئی کے ایس او پی استعمال کرتے ہوئے ہم تربیت کی شدت کو آہستہ آہستہ بڑھانے میں کامیاب ہوئے ہیں، جہاں ہمارے پاس اگلے کیمپ کے آخر تک کووڈ سے پہلے کی سطحوں کے لئے کھلاڑیوں کی ٹیم کے دستوں کی اکثریت ہے۔ چوٹ کے جوکھم کو کم سے کم کرنے کے لئے زیادہ سے زیادہ نتیجہ برآمد کرنے کے لئے ایک عمل ڈیزائن کیاگیا ہے۔
تمام کھلاڑی تحفظاتی پروٹوکول سے خوش ہیں، جو ایس اے آئی بنگلورو سینٹر میں ان کے لئے یقینی بنائے گئے ہیں۔یہ بڑی خوشی کی بات ہے کہ ہم نے کافی لمبے عرصے کے بعد تربیت پھر سے شروع کردی ہے۔ہم آہستہ آہستہ اپنے جسم کو اسی سطح پر لانے کی کوشش میں لگے ہوئے ہیں،جو ہمیں اس بات کی اجازت دیتی ہے کہ ہم تربیت اسی طرح حاصل کریں جو اس سے پہلے حاصل کرتے تھے۔اس کے ساتھ ہی جو بھی تحفظاتی اقدامات کئے جارہے ہیں، اس پر ہم عمل کررہے ہیں اور ہم اپنی پرانی فارم میں واپس لوٹنے کے تئیں پُر امید ہیں اور کچھ ہی مہینوں میں ہم پہلے کی طرح پورے جوش سے کھیل سکیں گے۔ خواتین کی ہاکی ٹیم کی بھارتی کپتان رانی رام پال نے کہا کہ فی الحال یہ ضروری ہے کہ تمام پروٹوکولز کو اپناتے ہوئے اپنا خود کا تحفظ کریں اور ان کے اندر ہی رہ کر تربیت حاصل کریں۔
مردوں اور خواتین کی ہاکی ٹیموں نے اولمپک کے لئے کوالیفائی کرلیا ہے۔
صدر جمہوریہ کا سکریٹریٹ
صدر جمہوریہ ہند نے بین الاقوامی گیتا سیمینار میں شرکت کی؛ صحت، روڈ ٹرانسپورٹ اور تعلیم سے متعلق حکومت ہریانہ کے مختلف پروجیکٹوں کا افتتاح کیا/سنگ بنیاد رکھا
گیتا انسانیت کے لیے ایک ضابطہ حیات اور روحانی روشنی ہے؛ گیتا کی تعلیمات پر عمل کرنا ضروری ہے: صدر مرمو
صدر جمہوریہ ہند محترمہ دروپدی مرمو نے آج  ہریانہ کے کوروکشیتر میں منعقد بین الاقوامی گیتا سیمینار میں شرکت کی۔ انہوں نے ’مکھیہ منتری سواستھیہ سرویکشن یوجنا‘ کا بھی افتتاح کیا؛ اور ورچوئل موڈ کے ذریعے ہریانہ میں تمام پبلک روڈ ٹرانسپورٹ سہولیات کے لیے ای ٹکٹنگ پروجیکٹوں کے ساتھ ساتھ سرسہ میں میڈیکل کالج اور اسپتال کا سنگ بنیاد رکھا۔
اس موقع پر بولتے ہوئے صدر جمہوریہ نے کہا کہ شریمد بھگود گیتا صحیح معنوں میں ایک عالمی کتاب ہے۔ اس کا کئی زبانوں میں ترجمہ ہو چکا ہے۔ یہ ہندوستان کی سب سے مقبول کتاب ہے۔ گیتا پر جتنی تفسیریں لکھی گئی ہیں شاید ہی کسی اور کتاب پر لکھی گئی ہوں گی۔ جس طرح یوگ پوری عالمی برادری کے لیے ہندوستان کا تحفہ ہے، اسی طرح گیتا پوری انسانیت کے لیے ہندوستان کا روحانی تحفہ ہے۔ گیتا انسانیت کے لیے ایک ضابطہ حیات اور روحانی روشنی ہے۔
صدر جمہوریہ نے کہا کہ گیتا ہمیں سخت محنت کرنے اور نتیجہ کی فکر نہ کرنے کی تعلیم دیتی ہے۔ ذاتی مفاد کے بغیر محنت کرنا زندگی کا صحیح راستہ ہے۔ بے عملی اور خواہش دونوں کو ترک کر کے کام کرنے سے زندگی بامعنی بن جاتی ہے۔ خوشی اور غم میں یکساں رہنا، نفع و نقصان کو یکساں احساس کے ساتھ قبول کرنا، عزت اور بے عزتی سے متاثر نہ ہونا، اور ہر حال میں توازن برقرار رکھنا - گیتا کا بہت ہی کارآمد پیغام ہے۔
صدر جمہوریہ نے کہا کہ شریمد بھگود گیتا ایک ایسی کتاب ہے جو ناموافق حالات میں جوش و خروش کو فروغ دیتی ہے اور افسردگی میں امید کا اظہار کرتی ہے۔ یہ زندگی بنانے والی کتاب ہے۔ انہوں نے بین الاقوامی گیتا مہوتسو کے منتظمین پر زور دیا کہ وہ گیتا کے پیغام کے فروغ اور تشہیر کے لیے مسلسل کوششیں کریں۔ انہوں نے اس بات پر زور دیا کہ گیتا کی تعلیمات پر عمل کرنا زیادہ ضروری ہے۔
صدر جمہوریہ نے کہا کہ وہ ہیلتھ سروے اسکیم اور اوپن لوپ ٹکٹنگ سسٹم شروع کرنے اور سرسہ میں میڈیکل کالج اور ہسپتال کا سنگ بنیاد رکھنے پر خوش ہیں۔ انہوں نے کہا کہ یہ اقدامات ہمیں گیتا کے قول کی یاد دلاتے ہیں ’سرو بھوتا ہیتے رتاہ‘ جس کا مطلب ہے کہ جو لوگ تمام مخلوقات کی فلاح و بہبود میں مصروف ہیں وہ ایشور کے فضل کے مستحق ہیں۔ انہوں نے عوامی بہبود کے ان اقدامات کے لیے حکومت ہریانہ کی تعریف کی۔
صدر جمہوریہ کی تقریر دیکھنے کے لیے یہاں کلک کریں
زراعت اور کاشتکاروں کی فلاح و بہبود کی وزارت
جناب نریندر سنگھ تومر کل زرعی بنیادی ڈھانچہ فنڈ ایوارڈ پیش کریں گے
اے آئی ایف اسکیم میں مختلف بینکوں، ریاستوں اور مختلف شعبوں کے عہدیداروں کے تعاون کو یاد کرنے کے لیے ایوارڈز دیے جائیں گے
تقریباً 17,500 کروڑ روپے کی مشترکہ سرمایہ کاری کے ساتھ مختلف قرض دینے والے اداروں کے ذریعہ 13,700 درخواست دہندگان کو 10,000 کروڑ روپے سے زیادہ کے اےآئی ایف قرضوں کی منظوری دی گئی
زرعی بنیادی ڈھانچہ فنڈ  دو سال قبل ایک مرکزی حکومت کی اسکیم کے طور پر آتم نربھر بھارت پیکیج کے تحت شروع کیا گیا تھا، جو فصل کے بعد کے انتظام کے بنیادی ڈھانچے اور زرعی وسائل کی تخلیق میں سرمایہ کاری کے لیے درمیانی سے طویل مدتی کریڈٹ سہولیات فراہم کرتا ہے۔ اس سہولت کے طورپر 2 کروڑ روپے تک 3 فیصد سود اور سی جی ٹی ایم ایس سی فیس ادا کرکے کریڈٹ گارنٹی کے ذریعے حکومت سے مالی مدد فراہم کی جاتی ہے۔ اس اسکیم کو مرکزی حکومت اور ریاستی حکومت کی اسکیموں کے ساتھ مربوط کیا جاسکتا ہے۔ اس نے زرعی ماحولیاتی نظام کے اسٹیک ہولڈرز - کسانوں، زرعی صنعت کاروں،ایف پی اوز ، ایس ایچ جی، جے ایل جی، پی اے سی ایس، اے پی ایم سیز، اسٹارٹ اپس، مرکزی، مارکیٹنگ کوآپریٹو سوسائٹیز، ریاستی ایجنسیوں وغیرہ کو بہت فائدہ پہنچایا ہے۔
اب تک، ایگری انفرا فنڈ، www.agriinfra.dac.gov.in کے مربوط پورٹل پر موصول ہونے والی 23 ہزار سے زیادہ درخواستوں میں سے، 13 ہزار 700 درخواست دہندگان کو تقریباً 10 ہزار 131 کروڑ روپے کے اے آئی ایف قرضوں کی منظوری دی گئی ہے۔ مختلف قرض دینے والے اداروں کے ذریعہ اس کی مشترکہ سرمایہ کاری تقریباً 17,500 کروڑ روپے ہے۔ منظور شدہ بنیادی ڈھانچے کے منصوبے گوداموں، جانچ پرکھ رکھنے والی یونٹس، بنیادی پروسیسنگ یونٹس، کسٹم بھرتی کے مراکز، چھانٹنے اور درجہ بندی کرنے والے یونٹس، کولڈ سٹوریج اور کولڈ چین پروجیکٹس، حیاتیاتی محرکاتی پیداواری سہولیات، سیڈ پروسیسنگ یونٹس وغیرہ کا احاطہ کرتے ہیں جو ملک میں زرعی صورتحال کی تبدیلی پر بڑا اثر ڈالیں گے۔
اس اسکیم کے نفاذ میں کام کرنے والے بینکوں اور ریاستی حکومتوں کی عزت افزائی کے لیے کل نئی دہلی میں ایک ایوارڈ تقریب کا اہتمام کیا جا رہا ہے، جس میں زراعت اور کسانوں کی فلاح و بہبود کے مرکزی وزیر جناب نریندر سنگھ تومر اور زراعت اور کسانوں کی بہبود کے وزیر مملکت جناب کیلاش چودھری تقریب کی رونق کو بڑھائیں گے۔ دیگر معززین کے علاوہ ایم او اے اور ایف ڈبلیو میں سکریٹری جناب منوج آہوجا، ایڈیشنل سکریٹری جناب ابھی لکش لکھی، وزارت کے سینئر عہدیدار اور مختلف ریاستوں کے سرکاری عہدیدارن، بینکوں کے اعلی ایگزیکٹیو اورسینئر عہدیدار، این اے بی اے آرڈی ،این اے بی سی اواین ایس ، اسکیم کے استفادہ کنندگان اور مختلف تنظیموں کے کئی دیگر معززین شرکت کریں گے۔
وزارت کے جوائنٹ سکریٹری جناب سیموئل پروین کمار نے بتایا کہ اس تقریب کا انعقاد مختلف بینکوں، ریاستوں اور مختلف شعبوں کے افسران کی قابل ستائش کوششوں اور تعاون کی عزت افزائی اور اس اسکیم کو نئی بلندیوں تک لے جانے کے لیے ان کی حوصلہ افزائی کرنے کے مقصد سے کیا جا رہا ہے۔
سٹرک ٹرانسپورٹ اور شاہراہوں کی وزارت
زیر تعمیر دوارکا ایکسپریس وے پیکیج-1 پر حادثہ
دوارکا ایکسپریس وے پر شیو مورتی انٹرچینج کا حصہ پی8-پی9 کے تحت فلائی اوور کے تعمیر کے دوران 14 جون 2023 کو صبح 9.30 بجے کے قریب گر گیا۔ این ایچ اے آئی افسران، اتھارٹی انجینئر اور پل کے ماہرین کی ٹیم فوری طور پر جائے وقوعہ پر پہنچ گئی۔
ابتدائی اطلاعات کے مطابق، فلائی اوور کے ایک حصے کی تعمیر کی جا رہی تھی اور مبینہ طور پر یہ عارضی اسٹول اور ہائیڈرولک جیک پرٹکا ہوا تھا ۔
یہ حصہ 2 جون، 2023 کوپری اسٹریسڈ تھا ۔ اس فلائی اوور پر 90 دنوں کی مدت کے لیے18 مارچ 2023 کو قومی شاہراہ -48 کی ٹریفک تبدیل کرنے کے ساتھ شروع ہوا۔ اس عرصے میں، 13 نمبر اسپین بنائے گئے تھے۔
کام کی جگہ کی رپورٹ کے مطابق، پہلی نظر میں یہ میکانیکی ناکامی کا معاملہ معلوم ہوتا ہے کیونکہ سپر اسٹرکچر اور ذیلی اسٹرکچر کے ساختی عناصر درست حالت میں ہیں۔
واقعے کی وجوہات جاننے کے لیے پل کے ماہرین کی تین رکنی ٹیم تشکیل دی گئی ہے۔ ٹیم کے دو ممبر پہلے ہی جائے وقوعہ کا معائنہ کر رہے ہیں اور تیسرا ممبر کل صبح جائے وقوعہ پر پہنچ جائے گا۔ کمیٹی تمام معاملات کا تفصیلی جائزہ لے کر چار ہفتوں میں رپورٹ پیش کرے گی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
6149
(Visitor Counter : 39
ریلوے کی وزارت
بھارتی ریلوے 28 اپریل ، 2023 ء کو بھارت گورو ٹورسٹ ٹرین کے ذریعے پوری – گنگا ساگر دِویا کاشی یاترا کا آغاز کرے گی
ریلویز ’’ دیکھو اپنا دیش ‘‘ اور ’’ ایک بھارت شریشٹھہ بھارت ‘‘ اسکیم کے تحت 28 اپریل 2023 ء کو پونے سے پوری – گنگا ساگر دِویا کاشی یاترا شروع کرنے کے لئے پوری طرح تیار ہے
پوری، کولکاتہ، گیا، وارانسی اور پریاگ راج کے اہم مذہبی مقامات کا احاطہ کرنے والا یہ دورہ 9 راتوں / 10 دنوں پر مشتمل ہو گا
یاتریوں کو مختلف اہم مذہبی مقامات جیسے جگن ناتھ مندر، کونارک مندر، لنگراج مندر، کالی باری، وشنو پڈ ٹیمپل ، کاشی وشوناتھ مندر وغیرہ کا دورہ کرنے کا موقع بھی ملے گا
آئی آر سی ٹی سی ، اس سب پر مشتمل ٹور کی پیشکش کر رہا ہے ، جس میں بھارت گورو ٹرین کے خصوصی ایل ایچ بی ریک میں آرام دہ ریل کا سفر، ٹرین کے اندر اور ٹرین سے باہر مکمل کھانے ، سڑک کے ذریعے منتقلی، سیر و تفریح اور رہائش کے انتظامات وغیرہ شامل ہوں گے
7 سلیپر کلاس کوچز پر مشتمل 3 اے سے – 3 ٹائر اور 1 اے سی - 2 ٹائر کوچ کے ذریعے آئی آر سی ٹی سی 3 زمروں کے 750 مسافروں کو یہ سفر مہیا کرا رہی ہے
حکومتِ ہند کی وزارتِ ریلوے ’’ دیکھو اپنا دیش ‘‘ اور ’’ ایک بھارت شریشٹھ بھارت ‘‘ کے ویژن کے تحت شاندار سیاحت کو فروغ دینے کے مقصد سے ملک کے مختلف حصوں سے بھارت گورو ٹورسٹ ٹرینیں چلا رہی ہے ، جس میں بین الاقوامی اور ملکی طور پر معروف مقامات کا احاطہ کیا جاتا ہے ۔ یہ موضوع پر مبنی ٹرینیں ، نہ صرف ملکی سیاحوں کو بلکہ بین االاقوامی سیاحوں کو بھی بھارت کی مالا مال ثقافتی اور مذہبی وراثت کو اجاگر کرنے کے لئے شروع کی گئی ہیں ۔
بھارتی ریلوے 28 اپریل ، 2023 ء کو پونے سے پوری – گنگا ساگر دِویا کاشی یاترا شروع کرنے کے لئے پوری طرح تیار ہے ، جو کہ سناتن دھرم کے یاتریوں کے لئے ہو گی اور اس کی تمام سیٹیں بک ہو چکی ہیں ۔ سیاحوں کو 9 راتوں / 10 دن کے دورے کی پیشکش کی جا رہی ہے ، جس میں پوری، کولکاتہ، گیا، وارانسی اور پریاگ راج کے اہم مذہبی مقامات کا احاطہ کیا جائے گا ، جس میں یاتریوں کو مشہور ترین مندروں اور دیگر زیارت گاہوں جیسے جگن ناتھ پوری مندر، کونارک مندر، پوری میں لنگراج مندر، کولکاتہ میں کالی باری اور گنگا ساگر، گیا میں وشنو پڈ ٹیمپل اور بودھ گیا، وارانسی میں کاشی وشوناتھ مندر اور گنگا گھاٹ اور پریاگ راج میں تروینی سنگم شامل ہیں ۔
آئی آر سی ٹی سی، بھارتی ریلوے کی پیشہ ورانہ سیاحت اور مہمان نوازی کا ادارہ ہے اور یہ پوری طرح جامع ٹور کی پیشکش کر تا ہے ، جو بھارت گورو ٹرین کے خصوصی ایل ایچ بی ڈبوں میں آرام دہ ریل کا سفر، ٹرین کے اندر اور باہر کھانوں ، سڑک کے ذریعے منتقلی اور معیاری بسوں کے ذریعے مقامات کا دورہ ، رہائش کے شاندار بندوبست ، ٹور گائیڈس کی خدمات ، سفر کا انشورنس، ٹرین کے اندر سکیورٹی اور مختلف قسم کے تفریحی پروگراموں کے علاوہ ، ٹرین کے اندر ہاؤس کیپنگ کی خدمات پر مشتمل ہے ۔
7 سلیپر کلاس کے ڈبے ، 3 اے سی 3 ٹائر اور 1 اے سی 2 ٹائر ڈبوں پر مشتمل ، اس ٹرین کا ٹور پیکیج 3 زمروں میں فراہم کیا جا رہا ہے ، جس میں اکنامی ، اکانومی، کمفرٹ اور ڈیلکس شامل ہیں اور یہ 750 مسافروں کے لئے بکنگ کی پیشکش کر رہا ہے ، جس میں زیادہ تر اکنامی کلاس کے مسافر شامل ہیں ۔
ٹرین میں زیادہ سے زیادہ گنجائش فراہم کرنے کے لئے ٹور کی قیمت کو سیاحوں کے لئے پرکشش رکھا گیا ہے ۔ ریلوے سناتن دھرم کے پیروکاروں کو خوبصورت روحانی سفر پر سفر کرنے اور نیکی اور سیدھے راستے سے روشناس کرانے کے لئے تیار ہے۔
۔۔۔۔۔۔۔۔۔۔۔۔۔

U. No. 4391
(Visitor Counter : 87
امور داخلہ کی وزارت
ای –کامرس کمپنیوں کو قبل کی طرح ہی لازمی اشیاء کی فروخت کی اجازت رہے گی
ریاستیں،ای-کامرس سمیت لازمی اشیاء کی پوری سپلائی چین کی بلا رکاوٹ نقل و حمل کو یقینی بنائیں
نئی دہلی،19 اپریل : وزارت امور داخلہ  نے تمام وزارتوں؍ محکموں کے لئے نظرثانی شدہ مربوط رہنما خطوط کے تحت بعض سرگرمیوں کی استثنائی کے لئے آرڈر جاری کئے ہیں۔
,
کووڈ-19 کے خلاف جنگ کے لئے ملک گیر لاک ڈاؤن کے سلسلہ میں آج کے آرڈر میں مربوط نظر ثانی شدہ رہنما خطوط کی شق 14 جو ای-کامرس کمپنیوں سے متعلق ہے۔ اس سے انہیں باہر کردیا گیا ہے۔ اس سلسلہ میں یہاں ایک بار پھر وضاحت کی جاتی ہے کہ غیر لامی اشیاء کے سلسلے میں ای-کامرس کمپنیوں پر پابندی عائد رہے گی لیکن وہ لازمی اشیاء کا کاروبار کر تی رہیں گی جس کی انہیں قبل اجازت دی گئی تھی۔ اس کی اجازت ان رہنما خطوط کی شق13 کے تحت جاری رہے گی ۔
وزارت امور داخلہ نے اس کی اطلاع تمام ریاستوں؍مرکز کے زیر انتظام علاقوں کی انتظامیہ کو دے رہی ہے اور ان سے درخواست کی جاتی ہے کہ وہ تمام فیلڈ ایجنسیوں سے اس کی وضاحت کر دیں اور عوام کے درمیان بھی اس خبر کو پہنچا دیں تاکہ ای –کامرس سمیت لازمی اشیاء کی پوری سپلائی چین کی بلا رکاوٹ نقل و حمل یقینی بن سکے ۔ ان سے یہ بھی کہا گیا ہے کہ ایم ایچ اے کے احکامات کی روشنی میں ریاستی حکومتوں ؍یوٹی انتظامیہ کے ذریعہ جاری کردہ رہنما خطوط ؍احکامات میں مناسب تبدیلی کر لیں جس سے آرڈر کے ترمیم شدہ حصہ کی وضاحت ہو سکے۔
Click here to see the Official Communication to States/UTs
نوجوانوں کے امور اور کھیل کود کی وزارت
آئی او اے ، ایم وائی اے ایس اور ایس اے آئی کووڈ – 19 وبائی مرض کے درمیان سابق بین الاقوامی ایتھلیٹوں اور کوچوں کو مدد فراہم کرنے کے لئے رضامندی ظاہر کی
نئی دہلی۔ 09 مئی نوجوانوں کے امور اور کھیل کی وزارت ، انڈین اولمپک ایسوسی ایشن  اور اسپورٹس اتھاریٹی آف انڈیا  نے کووڈ – 19 وبائی مرض کے دوران سابق بین الاقوامی ایتھلیٹوں اور کوچوں کی طبی ، مالی اور لاجسٹک سپورٹ کو یقینی بنانے کے لیے ایک خصوصی سپورٹ سیل بنانے کے لیے مشترکہ طور پر رضامندی ظاہر کی ہے۔
طبی امداد، آکسیجن ، اسپتال میں داخل ہونے اور دیگر امداد کے لیے سابق بین الاقوامی ایتھلیٹس اور کوچ اپنی ضرورتوں کو آن لائن پلیٹ فارم  کے ذریعہ ارسال کر سکتے ہیں۔ یہ پورٹل پہلے سے ہی موجود ہے اور کام کر رہا ہے۔ ایک قومی کمیٹی کے علاوہ ، ہر ریاست سے درخواست دہندگان کی مدد کے لئے ریاستی سطح کے ورکنگ گروپس تشکیل دیے گئے ہیں جس میں آئی او اے، ریاستی حکومت کے عہدیداران اور ایس اے آئی کے عہدیداران شامل ہیں۔
اس اقدام کے بارے میں بات کرتے ہوئے ، نوجوانوں کے امور اور کھیل کے مرکزی وزیر جناب کیرن رجیجو نے کہا ، "ہم ان لوگوں کے ساتھ کھڑے ہیں جنہوں نے ہندوستان میں اپنی پوری زندگی کھیلوں کےلیے وقف کردیا اور ملک کا نام روشن کیا ہے۔ یہ مشکل گھڑی ہے اور ہم اس بات کو یقینی بنانا چاہتے ہیں کہ ہمارے سابق ایتھلیٹ یا کوچ کے پاس کووڈ 19 کے وبائی مرض سے لڑنے کے لئے ایک مکمل معاونت کا نظام ہے۔ میں حکومت اور آئی او اے کے ذریعہ کیے گئے اس مشترکہ اقدام پر بہت خوش ہوں۔ مجھے یقین ہے کہ ہم ضرورت مند افراد کی مدد کرنے میں کامیاب ہوں گے۔ "
اس تعاون کے بارے میں بات کرتے ہوئے ، آئی او اے کے صدر ، ڈاکٹر نریندر دھرو بترا نے کہا ، "ہندوستان کا کھیل برادری ایک بڑا کنبہ ہے اور اس مشکل گھڑی میں ہم سب ایک دوسرے کا ساتھ دینے پر مجبور ہے۔مجھے امید ہے کہ ہم کئی سابق ایتھلیٹ اور کوچ کی مدد کر پائیں گےجنھیں اس وقت مدد کی ضرورت ہے۔ "
ریاستی حکومتوں کے ساتھ شراکت میں طبی اور لاجسٹک مدد فراہم کرنے کے علاوہ کھلاڑیوں کے لیے پنڈت دین دیا ل اپادھیہ نیشنل ویلفیئر فنڈ برائے اسپورٹرس  کی طرف سے فنڈ بھی جاری کیے جائیں گے ، جس میں ان کھلاڑیوں اور ان کے اہل خانہ کو بھی مالی امداد دی جائے گی جو شدید زندگی گزار رہے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (
U-4318
(Visitor Counter : 148
بندرگاہوں، جہاز رانی اور آبی راستوں کی وزارت
جناب سربانند سونووال گوہاٹی کے مالیگاؤں سے روزگار میلے میں شامل ہوئے، جہاں 200 سے زیادہ کامیاب امیدواروں کو تقرری نامہ دیا گیا
بندرگاہوں، جہاز رانی اور آبی گزرگاہوں اور آیوش کے مرکزی وزیر جناب سربانند سونووال گوہاٹی کے مالیگاؤں سے روزگار میلے میں شامل ہوئے جہاں 200 سے زیادہ کامیاب امیدواروں کو آج تقرری نامے دیے گئے۔
اس موقع پر اظہار خیال کرتے ہوئے مرکزی وزیر نے کہا کہ آج کا دن ملک کے نوجوانوں کے لیے ایک تاریخی دن ہے۔ وزیر اعظم جناب نریندر مودی کی متحرک قیادت میں ملک کے تقریباً 75,000 نوجوان افرادی قوت سے منسلک ہوئے۔ جیسا کہ مودی جی نے بجا طور پر روشنی ڈالی ہےکہ امرت کال کے دوران نئے ہندوستان کی تشکیل اور تعمیر میں ہمارے نوجوانوں کا کردار 2047 تک ہندوستان کو خود انحصار بنانے کے لیے بہت اہم ہے۔ مودی جی کی قیادت والی حکومت ملک میں نوجوانوں بااختیار بنانے اور انہیں اس نئے مضبوط ہندوستان کے ڈرائیور بننے کے قابل بنانے کے لیے پرعزم ہے۔ دھن تیرس کے اس مبارک دن پر، میں نوجوانوں سے اپیل کرتا ہوں کہ وہ ہندوستان کی خوشحالی اور ترقی کے لیے ہمارے متحرک رہنما جناب نریندر مودی جی کے ساتھ مل کر کام کریں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
11743
(Visitor Counter : 73
وزیراعظم کا دفتر
وزیراعظم کے روم اور گلاسگو کے دورے سے قبل روانگی کا بیان
28 اکتوبر 2021 نئی دہلی:
میں عزت مآب اعظم ماریو ڈریگی کی دعوت پر 29 سے 31 اکتوبر 2021 کے دوران روم، اٹلی اور ویٹیکن سٹی کا دورہ کروں گا، جس کے بعد میں عزت مآب وزیر اعظم بورس جانسن کی دعوت پر 1-2 نومبر 2021 کے دوران گلاسگو، برطانیہ کا سفر کروں گا۔
روم میں، میں 16 ویں جی ٹوینٹی سربراہ اجلاس میں شرکت کروں گا، جہاں میں جی ٹوینٹی کے دیگر رہنماؤں کے ساتھ عالمی اقتصادی اور وبا سے بحالی، پائیدار ترقی، اور موسمیاتی تبدیلی پر بات چیت کروں گا۔ یہ 2020 میں عالمی وبا کے پھیلنے کے بعد سے جی ٹوینٹی کا پہلا سربراہ اجلاس ہوگا جس میں ذاتی طور پر شرکت ہوگی، اور ہمیں موجودہ عالمی صورتحال کا جائزہ لینے اور اس کے بارے میں خیالات کا تبادلہ کرنے کا موقع ملے گا کہ جی ٹوینٹی عالمی وبا سے جامع اور پائیدار طور پر ابھرکر کس طرح اقتصادی لچک کی مضبوطی اور باز تعمیر کے لیے ایک انجن ثابت ہو سکتا ہے۔
اٹلی کے اپنے دورے کے دوران، میں تقدس مآب پوپ فرانسس سے ملاقات کے لیے ویٹیکن سٹی بھی جاؤں گا اور سیکریٹری آف اسٹیٹ، عزت مآب کارڈینل پیٹرو پیرولین سے ملاقات کروں گا۔
جی ٹوینٹی سربراہ اجلاس کے موقع پر، میں دوسرے شراکت دار ممالک کے رہنماؤں سے بھی ملاقات کروں گا اور ان کے ساتھ بھارت کے دو طرفہ تعلقات میں پیش رفت کا جائزہ لوں گا۔
31 اکتوبر کو جی ٹوینٹی سربراہ اجلاس کے اختتام کے بعد، میں اقوام متحدہ کے ماحولیاتی تبدیلی کے فریم ورک کنونشن  کی 26 ویں کانفرنس آف پارٹیز  میں شرکت کے لیے گلاسگو کے لیے روانہ ہوں گا۔ میں 1-2 نومبر 2021 کو کوپ-26کے اعلیٰ سطحی حصے کے طورپر 'عالمی رہ نماؤں کے اجلاس '  کے ساتھ دنیا بھر کے 120 سربراہان مملکت/حکومتوں کے ساتھ شرکت کروں گا۔
فطرت اور کرہ ارض کے لیے گہرے احترام کی ثقافت کے ساتھ ہم آہنگی کے ساتھ زندگی گزارنے کی اپنی روایت کے مطابق، ہم صاف اور قابل تجدید توانائی، توانائی کی کارکردگی، جنگلات اور حیاتیاتی تنوع کو بڑھانے کے لیے پرجوش اقدام کر رہے ہیں۔ آج، بھارت آب و ہوا سے توافق، تخفیف آفات اور لچک کے لیے اجتماعی کوششوں میں نئے ریکارڈ بنا رہا ہے اور کثیرالجہت اتحاد قائم کر رہا ہے۔ قابل تجدید توانائی، ہوا اور شمسی توانائی کی صلاحیت کے لحاظ سے بھارت دنیا کے سرفہرست ممالک میں شامل ہے۔ ڈبلیو ایل ایس میں، میں ماحولیاتی ایکشن پر بھارت کی کارکردگی اور ہماری کامیابیوں پر بھارت کے بہترین ٹریک ریکارڈ کا اشتراک کروں گا۔
میں ماحولیاتی تبدیلی کے مسائل کو جامع طور پر حل کرنے کی ضرورت کو بھی اجاگر کروں گا جن میں کاربن اسپیس کی منصفانہ تقسیم، تخفیف آفات اور موافقت اور لچک پیدا کرنے کے اقدامات، مالیات کو متحرک کرنا، ٹیکنالوجی کی منتقلی اور سبز اور جامع ترقی کے لیے پائیدار طرز زندگی کی اہمیت شامل ہیں۔
کانفرنس آف پارٹیز سربراہ اجلاس کے شراکت دار ممالک کے رہنماؤں، اختراع کاروں اور بین حکومتی تنظیم سمیت تمام اسٹیک ہولڈرز سے ملاقات کے علاوہ ہماری صاف ترقی کو مزید تیز کرنے کے امکانات تلاش کرنے کا موقع بھی حاصل ہوگا۔
ریلوے کی وزارت
بھارتی ریلوے نے بھوبنیشور میں کوڑے کچرے سے توانائی بنانے والے اولین پلانٹ کو چالو کیا
کوڑے کچرے سے توانائی بنانے والے اس پلانٹ کی صلاحیت یومیہ 500 کلوگرام ہے
پلاسٹک اور ای ویسٹ سمیت ہر قسم کا کوڑا کچرا یہاں ہلکے ڈیزل تیل میں بدلا جاتا ہے ، جس کا استعمال بھٹیوں کو روشن کرنے میں ہوتا ہے
نئی دہلی، 28 جنوری / بھارتی ریلوے نے کوڑے کچرے سے توانائی تیار کرنے والے اولین سرکاری پلانٹ کو چالو کر لیا ہے ۔ یہ پلانٹ مشرقی گھاٹ ریلوے کے تحت بھوبنیشور میں منچیشور کیرئیج ریپیئر ورک شاپ میں واقع ہے اور اس کی یومیہ صلاحیت 500 کلو گرام کوڑے کچرے کے استعمال کی ہے ۔ رکن ، رولنگ اسٹاک ، جناب راجیش اگروال نے 22 جنوری ، 2020 ء کو مشرقی گھاٹ ریلوے کے جنرل مینجر کے ساتھ اس پلانٹ کا افتتاح کیا ہے ۔ کوڑے کچرے سے توانائی بنانے والے اس پلانٹ کو تین مہینوں کی مدت میں تیار کیا گیا ہے ۔
واضح رہے کہ کوڑے کچرے سے توانائی تیار کرنے والا یہ پلانٹ ایک پیٹنٹ شدہ ٹیکنا لوجی ہے ، جسے پولی کریک کے نام سے جاتا ہے اور یہ بھارتی ریلوے کے تحت اپنی نوعیت کا پہلا پلانٹ اور بھارت کا چوتھا پلانٹ ہے ۔ یہ دنیا کا اولین پیٹنٹ کرایا ہوا مخصوص پلانٹ ہے ، جو مختلف النوع قسم کے کوڑے کچرے کو ہائیڈرو کاربن رقیق ایندھن ، گیس ، کاربن اور پانی میں بدل سکتا ہے ۔ پولی کریک پلانٹ کو پلاسٹک ، پیٹرولیم کی گاد، مختلف النوع قسم کے ٹھوس کچرے کو بروئے کار لانے کے لئے استعمال کیا جا سکتا ہے اور ان سبھی طرح کے تمام کچروں میں 50 فی صد کی نمی بھی ہو سکتی ہے ، یہاں ای ویسٹ ، موٹر گاڑی سے نکلنے والا کچرا ، نامیاتی کچرا ، بانس ، باغ بغیچوں کا کوڑا کچرا بھی استعمال ہوتا ہے ۔ پلانٹ میں جٹروفا پھلوں اور پالم بنچ کا بھی استعمال ہوتا ہے ۔ منچیشور کیرئیج رئپیئر ورک شاپ میں ، جس قدر کوڑا کرکٹ نکلتا ہے ، کوچین ڈپو اور بھوبنشیور ریلوے اسٹیشن کا کوڑا کچرا بھی اس پلانٹ میں بروئے کار لایا جائے گا ۔
مذکورہ عمل ایک کلوزڈ لوپ نظام پر مشتمل ہے ، یعنی کوڑے کچرے کو نمٹانے کا کام محفوظ طریقے پر بند چیمپر کے اندر ہوتا ہے اور اس عمل میں ماحولیات میں کسی طرح کی مہلک گیس یا عناصر خارج نہیں ہوتے ۔ کمبسٹن پر مشتمل ایسی گیسیں ، جو مخصوص عمل سے نہیں گزری ہوتی ہیں ، ان کا استعمال پورے نظام کی توانائی فراہمی کے لئے کیا جاتا ہے اور اس طریقے سے واحد اخراج گیس پر مبنی ایندھنوں کی شکل میں ہی ہوتا ہے۔ کمبسٹن سے خارج ہونے والے دھوئیں میں ماحولیاتی قواعد کے مطابق بہت کم عناصر ہوتے ہیں ۔ اس عمل سے ہلکے ڈیزل تیل کی شکل میں توانائی حاصل ہو گی ، جس کا استعمال بھٹیوں کے لئے کیا جائے گا ۔
۔ ۔ ۔ ۔ ۔
U. No. 395
(Visitor Counter : 241
امور داخلہ کی وزارت
آرمس ایکٹ 1959 اور آرمس رولز 2016 نوٹی فائیڈ، نشانے بازوں کے
استعمال میں آنے والے آتشیں ہتھیاروں گولہ بارود کی تعداد میں اضافہ
نئی دہلی، 24فروری /نشانہ بازی بھارت میں ایک اہم اولمپک کھیل ہے۔ بھارتی نشانہ بازوں نے بین الاقوامی مقابلہ میں بہترین کارکردگی کا مظاہرہ کیا ہے۔ اسے دھیان میں رکھتے ہوئے وزارت داخلہ نے آرمس ایکٹ 1959 کے تحت جاری نوٹی فیکیشن کے ذریعہ بھارتی نشانے بازوں کو مشق کے لئے اب خاطر خواہ مقدار میں آتشیں ہتھیار اور گولہ بارود پہنچانے کا التزام کیا ہے۔ وزارت داخلہ نے 12 فروری 2020 کو جاری نوٹی فکیشن کے ذریعہ آرمس ایکٹ 1959 اور آرمس رولز 2016 میں ترمیم کی ہے تاکہ نشانہ بازوں کے ذریعہ استعمال میں لائے جانے والے آتشیں ہتھیاروں کی تعداد اور سالانہ ان کی مشق کے لئے مقررہ گولہ بارود کی مقدار میں اضافہ کیا جاسکے۔ ان التزامات سے نشانے بازی کی ان کی مشق میں بڑی مدد ملے گی۔
نئے ضابطوں کے مطابق اب بین الاقوامی تمغہ جیتنے والی/نشانہ بازوں کو کل 12 تک اضافی اسلحہ رکھنے کی رعایت دی گئی ہے۔ پہلے یہ رعایت 7 تک تھی۔ اگر کوئی نشانہ باز کسی ایک مقابلے کے لئے شہرت کرتا ہے تو وہ زیادہ سے زیادہ 8  اگر کوئی نشانے باز دو مقابلوں کے لئے شہرت رکھتا ہے تو وہ زیادہ سے زیادہ 10  اور اگر کوئی نشانے باز دو سے زیادہ مقابلوں کے لئے شہرت رکھتا ہے تو اسے زیادہ سے زیادہ 12 آتشیں ہتھیار رعایتی زمرے میں رکھ سکتا ہے۔ جونیئر ٹارگیٹ شوٹر /ابھرتا ہوا شوٹر کو اب کسی بھی زمرے کے دو  ہتھیار رکھنے کی اجازت ہوگی۔ اس التزام کے بعد کھلاڑی طرح طرح کے ہتھیاروں سے مشق کرسکیں گے۔ ان رعایتی زمروں میں آنے والے ہتھیاروں کے علاوہ بھی کھلاڑی دو ہتھیار ،آرمس ایکٹ 1959 کےتحت ایک عام شہری کی حیثیت سے رکھ سکتے ہیں۔ اسی طرح سے آرمس رولز 2016 کے رول 40 میں ترمیم کرکے کھلاڑیوں کو مشق کے لئے ایک سال کے دوران کئےجاسکنے والے گولہ بارود کی مقدار میں بھی کافی اضافہ کیا گیا ہے۔ نئے ضابطوں کے مطابق اب 22. ایل آر رائفل /پستول کے لئے ایک ہزار کی جگہ پانچ ہزار ، دوسری طرح کی پستول /ریوالور کے لئے 600 کی جگہ پر 2000 اور شاٹ گن کیلیبر کے لئے 500 کی جگہ پر 5 ہزار گولہ بارود خریدا جاسکتا ہے۔
اس کے علاوہ وزارت نے آرمس ایکٹ 1959یعنی آرمس  ایکٹ 2019 میں ترمیم کرکے آرمس رولز 2016 میں کچھ دیگر ضروری تبدیلیاں بھی کی ہیں۔ ان ترمیمات کے تحت یہ بھی واضح کیا گیا ہے کہ بھارتی شہریوں کو نوادرات کے زمرے میں آنے والے چھوٹے ، ہتھیار حاصل کرنے یا انہیں قبضے میں لینے کے لئے لائسنس کی ضرورت نہیں ہوگی۔ تاہم ایسے ہتھیاروں استعمال ، انہیں لانے لے جانے کے لئے مناسب لائسنس کی ضرورت ہوگی۔ اس طرح کے ضروری لائسنس میں اندراج کے بغیر ہولڈر کو ان کے استعمال کے لئے گولہ بارود فروخت نہیں کیا جائے گا۔
قابل ذکر ہے کہ آرمس  ایکٹ 2019 التزامات کے تحت کسی شخص کے ذریعہ رکھے جانے والے آتشیں ہتھیاروں کی زیادہ سے زیادہ تعداد کو تین سے کم کرکے دو کردیا گیا ہے۔ جن افراد کے پاس لائسنس پر تین آتشیں ہتھیار ہیں ، انہیں اپنا کوئی بھی ایک ہتھیار 13 دسمبر 2020 تک قانون میں دیئے گئے التزام کےمطابق جمع کرنے کی سہولت دی گئی ہے۔
۔۔۔۔۔۔۔۔۔۔
م ن۔م م۔ ن ا۔
U- 891
(Visitor Counter : 162